stanford-oval/wikipedia huggingface dataset:
אלייזה אן גריר
קורות חייה

גריר נולדה במחוז מקלנבורג בקרוליינה הצפונית ב-4 ביולי 1860 לאמילי וג'ורג' וושינגטון גריר. (במספר אתרים נאמר שהיא נולדה ב-1864 אך בתיעוד הטבלתה נכתב תאריך הלידה 4 ביולי 1860.) הוריה היו עבדים, ומכיוון שנולדה במחוז שלא נכבש על ידי צבא האיחוד, הצהרת האמנציפציה לא חלה עליה, ולכן היא נולדה כשפחה. רק לאחר תום מלחמת האזרחים האמריקנית קיבלה מעמד של "שפחה משוחררת".
גריר עברה לנאשוויל, טנסי, כדי ללמוד הוראה באוניברסיטת פיסק. היא החלה ללמוד בשנת 1884 ועל מנת לעמוד בשכר הלימוד, גריר שילבה עבודה ולימודים – שנה אחת עבדה בקטיף כותנה, ושנה אחת למדה באוניברסיטה, לסירוגין. היא התאפיינה בדבקות במטרה וכוח התמדה, וסיימה את לימודי ההוראה בשנת 1891.
בשנת 1893 התקבלה לבית ספר לרפואה במכללה לנשים בפנסילבניה, ושוב עבדה בקטיף כותנה לסירוגין כדי לממן את שכר הלימוד. היא הוסמכה לרפואה בשנת 1897 וקיבלה רישיון לעסוק ברפואה במחוז פולטון בג'ורג'יה. גריר הייתה האישה האפרו-אמריקאית הראשונה שקיבלה רישיון לעסוק ברפואה במדינת ג'ורג'יה, ופורסמו עליה כתבות רבות בעיתונות. היא פתחה מרפאה פרטית באטלנטה, והתמחתה במיילדות וגינקולוגיה. היא סיפרה שרופאי הנשים בג'ורג'יה, רובם גברים לבנים, רחשו לה כבוד וקיבלו אותה בהערכה.
באמצע שנת 1901 חלתה בשפעת קשה ולא הייתה מסוגלת לעבוד. היא פנתה לסוזן ב. אנתוני בבקשה לסיוע כלכלי, וזו פנתה בשמה למכללה ללימודי רפואה לנשים בפילדלפיה, אך למרות המאמצים לא קיבלה את הסיוע לו ציפתה. מצבה הבריאותי התדרדר והיא עברה להתגורר באולבני לצד אחיה, ריצ'רד אדגר גריר, שהיה גם הוא רופא.
אלייזה אן גריר נפטרה באפריל 1902, ונקברה בשארלוט, קרוליינה הצפונית.
הערות שוליים

1 2  Dr Eliza Ann Grier (1860-1902) - Find a Grave..., findagrave.com (באנגלית)
↑  The short life of the first African-American woman to practice medicine in Georgia who was born enslaved - Face2Face Africa, Face2Face Africa, ‏15 ביוני 2022 (באנגלית)
↑  Eliza Ann Grier (1864-1902), blackpast.org, ‏3 ביולי 2007 (באנגלית)
אנאנדי גופאל ג'ושי

| --- | --- |

 לידה:  31 במרץ 1865 Thane, הודו 
 פטירה:  26 בפברואר 1887 (בגיל 21) פונה, הודו 
 מקום קבורה:  פוקיפסי 
 לימודי רפואה:  אוניברסיטת דרקסל, בית הספר לרפואה לנשים של פנסילבניה 
 תפקידים:  רופאה 
 
אנאנדי גופאלראו ג'ושי (באנגלית: Anandibai Gopalrao Joshi ‏31 במרץ 1865 – 26 בפברואר 1887) הייתה הרופאה ההודית הראשונה שלמדה רפואה מערבית. היא הייתה האישה ההודית הראשונה שהוסמכה לרפואה בארצות הברית.
נקראה גם בשמות נוספים, בהם אננדיבאי ג'ושי. שמה האמצעי, גופאל, הוא קיצור של גופאלראו, שמו הפרטי של בעלה.
קורות חייה

נולדה בשם יאמונה ג'ושי, וגדלה במשפחת ברהמינים באזור קונקן בהודו. בהתאם למנהגי התקופה והמשפחה, היא נישאה בגיל 9 לגופאלראו ג'ושי, אלמן שהיה מבוגר ממנה בעשרים שנה. לאחר הנישואין, בעלה של יאמונה שינה את שמה הפרטי לשם אנאנדי.
היא נכנסה להריון בגיל 14, אך התינוק מת לאחר עשרה ימים עקב חוסר הזמינות של שירותי הטיפול הרפואי בהודו. אירוע זה הותיר בה טראומה וגרם לה להחליט ללמוד רפואה. לדבריה, אחת הסיבות המרכזיות לשיעורים הגבוהים של תמותת נשים ותמותת תינוקות בהודו הייתה משום שרוב הנשים שהודו באותה עת חששו לקבל טיפול רפואי מגבר, בגלל נורמות חברתיות.
בשנת 1850 נפתחה בפילדלפיה, ביוזמת הקווייקרים, המכללה ללימודי רפואה לנשים, שהיה בית הספר הראשון בעולם שקיבל נשים ללימודי רפואה. נשים מרחבי העולם הגיעו ללמוד במכללה, בהן ג'ושי. היא החלה את לימודיה בשנת 1883, ושהותה בארצות הברית סוקרה רבות בעיתוני התקופה, כשהיא עונדת תכשיטים הינדיים מסורתיים, שנחשבו למראה אקזוטי. היא הייתה הסטודנטית הזרה הראשונה במכללה, ולימודיה מומנו על ידי תיאודישה קרפנטר, נדבנית ממדינת ניו יורק. היא למדה שם לצד קיי אוקאמי, שהגיעה מיפן, ותבאט אסלאמבולי, יהודיה-כורדית מסוריה. הן התפרסמו בתצלום משותף בו הן לבושות בבגדיהם המסורתיים. בכיתתה למדה גם סוזן לה פלש פיקוט. כשסיימה את לימודיה במרץ 1886 המלכה ויקטוריה, שהייתה גם קיסרית הודו, שלחה למכללה מכתב ברכה על ההישג.
בסוף שנת 1886 שבה להודו, ועבדה כרופאת נשים במשך כחודשיים בבית חולים במהאראשטרה, אך בתחילת שנת 1887 חלתה בשחפת. ג'ושי מתה בפונה משחפת בגיל 21, ומילותיה האחרונות היו "עשיתי כל מה שיכולתי". בכל רחבי הודו התאבלו על מותה. האפר שלה נשלח לתיאודישה קרפנטר, שטמנה אותו בבית הקברות של משפחתה בפוקיספסי, ניו יורק.
אף על פי שעסקה ברפואה זמן קצר בלבד, היא זכתה לתהילה בזכות נחישותה והשקעתה הרבה במקצוע. היא הייתה האישה הראשונה בהודו שלמדה רפואה מערבית, והיוותה השראה לנשים רבות בהודו שפנו לעסוק במקצועות הרפואה.
הנצחתה

סיפור חייה של ג'ושי תואר במספר ספרים, בהם ביוגרפיה שראתה אור זמן קצר לאחר מותה.
מכון רפואי בלאקנאו מעניק מדי שנה פרס על שמה, וממשלת מהאראשטרה הקימה קרן על שמה, המעניקה מלגות לנשים ללימודי רפואה. מכתש בכוכב נוגה קרוי על שמה, ובמרץ 2018 צוינה בגוגל דודל.
בשנת 2017 הועלה בהודו מחזה על חייה בשם "דוקטור אנאנדיבאי ג'ושי", שזכה בפרסים רבים. בשנת 2019 יצא סרט קולנוע במראטהית אודות חייה, שזכה אף הוא במספר פרסי קולנוע.
הערות שוליים

↑  Anandi Gopal Joshi, Kei Okami, Sabat Islambooly, Ignite - Global Fund for Women (באנגלית)
↑  Danielle Verghese, The Graduates, The Triangle, ‏2023 (באנגלית)
↑  Historical Photos Depict Women Medical Pioneers, The World from PRX, ‏14 באוגוסט 2013 (באנגלית)
| --- | --- |
בקרת זהויות :  NLI: 987007411985805171  BnF: cb15526129k (data)  GND: 1036403165  ISNI: 0000 0000 3267 7156  LCCN: n89287564  VIAF: 16366845   WorldCat (עם VIAF): 16366845
אצטדיון צ'ייס

| --- | --- |

 שמות קודמים:  אצטדיון אינטר מיאמי (2020–2021) אצטדיון דרייב פינק (2024-2021)
 כתובת:  Northwest 55th Street ‏1350
 מיקום:  ארצות הברית פורט לודרדייל, פלורידה, ארצות הברית
 אבן יסוד:  8 במאי 2019
 תקופת הפעילות:  2020–הווה (כ־4 שנים)
 הורחב:  16 ביולי 2023 ינואר 2024
 עלות הבנייה:  60 מיליון דולר
 בעלים:  עיריית פורט לודרדייל
 מפעיל:  אינטר מיאמי
 משטח:  דשא
 אדריכל:  Manica Architecture
 קבוצות:  אינטר מיאמי (2020–)   אינטר מיאמי 2 (2020–)
 מושבים:  21,550
אצטדיון צ'ייס (באנגלית: Chase Stadium, לשעבר אצטדיון אינטר מיאמי ואצטדיון דרייב פינק) הוא אצטדיון כדורגל בפורט לודרדייל שבפלורידה. האצטדיון מכיל 18,000 מושבים והוא משמש כאצטדיון הביתי הזמני של אינטר מיאמי מליגת ה-MLS, עד שאצטדיונה המתוכנן במיאמי יבנה. אצטדיון אינטר מיאמי נבנה במקומו של אצטדיון לוקהארט שבין היתר שימש כאצטדיונה הביתי של מיאמי פיוז'ן, קבוצת ה-MLS הקודמת מהאזור. מתחם האצטדיון משמש כמטה הראשי של אינטר מיאמי ושל מחלקות הנוער של המועדון וכמתחם האימונים.
היסטוריה

קבוצת הכדורגל פורט לודרדייל סטרייקרס הודיעה בשנת 2016 שהיא תעזוב את אצטדיון לוקהארט. האצטדיון נשאר מוזנח וללא שימוש לאחר העזיבה. בינואר 2019 הודיעה קבוצת ההרחבה החדשה מליגת ה-MLS אינטר מיאמי על כוונותיה להשיג את שטח אצטדיון לוקהארט כדי לשמש כמגרש האימונים של המועדון לסגל הראשון, וכאצטדיון של אקדמיית הנוער ושל פורט לודרדייל, קבוצת הבת העתידית של אינטר מיאמי שתשחק ב-USL1 (הליגה השלישית). מועצת העיר פורט לודרדייל אישרה פה אחד את הצעתה של אינטר מיאמי על אתר אצטדיון לוקהארט במרץ 2019, ובאפריל התירה ועדת עיריית פורט לודרדייל לאינטר מיאמי להתחיל בתהליך ההריסה של אצטדיון לוקהארט הישן. ב-9 ביולי 2019 אישרה ועדת העירייה פה אחד הסכם שכירות ל-50 שנה של מתחם אצטדיון לוקהארט עם אינטר מיאמי. על פי תנאי ההסכם, עיריית פורט לודרדייל תשמור בידה את הבעלות על הנכס ואילו אינטר מיאמי תהיה אחראית על ההקמה, התפעול והתחזוקה של המתקנים החדשים.
ב-13 בנובמבר 2019, אינטר מיאמי הודיעה כי משחק הבית הראשון של המועדון באצטדיון נקבע לתאריך 14 במרץ 2020, נגד לוס אנג'לס גלאקסי. לבסוף, משחק הפתיחה נדחה עד להודעה חדשה עקב מגפת הקורונה.
ב-8 באפריל 2021, דווח שאינטר מיאמי הגיעה להסכם חסות על שם האצטדיון עם "AutoNation"; ההסכם הוכרז רשמית למחרת. שם האצטדיון שונה ל"אצטדיון דרייב פינק", חיבור לקמפיין המודעות לסרטן השד של "AutoNation".‏ החל משנת 2024 נקרא "אצטדיון צ'ייס" לאחר חתימת הסכם חסות עם ג'יי פי מורגן צ'ייס.
הערות שוליים

1 2  "Demolition Of Fort Lauderdale's Lockhart Underway". WFOR-TV. 8 במאי 2019. {{cite web}}:  (עזרה)
↑  Kaufman, Michelle (1 במרץ 2020). "MLS commissioner Don Garber on Inter Miami: "They will not stay in Fort Lauderdale"". Miami Herald. {{cite web}}:  (עזרה)תחזוקה - ציטוט: url-status (link)
↑  Bandell, Brian (14 במרץ 2019). "David Beckham wants MLS team to play initial seasons in Fort Lauderdale at Lockhart Stadium". South Florida Business Journal. נבדק ב-7 בנובמבר 2019. {{cite news}}:  (עזרה)
↑  Barszewski, Larry; Heizer, Pedro (14 ביולי 2016). "Strikers leaving longtime home at Lockhart". Sun-Sentinel (באנגלית אמריקאית). נבדק ב-2018-05-24. {{cite news}}:  (עזרה)
1 2  Boehm, Charles (3 באפריל 2019). "Inter Miami cleared to begin demolition of old Lockhart Stadium". MLS Soccer. נבדק ב-13 באפריל 2019. {{cite web}}:  (עזרה)
↑  Boehm, Charles (10 ביולי 2019). "City of Fort Lauderdale approves Inter Miami stadium, training facility". MLS Soccer. נבדק ב-10 ביולי 2019. {{cite web}}:  (עזרה)
↑  "Inter Miami CF To Make Historic MLS Home Debut on March 14, 2020". InterMiamiCF.com. 13 בנובמבר 2019. נבדק ב-13 בנובמבר 2019. {{cite web}}:  (עזרה)
↑  Borgya, Andrew (13 בנובמבר 2019). "Beckham's Inter Miami soccer stadium taking shape in Fort Lauderdale". South Florida Sun Sentinel. נבדק ב-15 בנובמבר 2019. {{cite news}}:  (עזרה)
↑  Kaufman, Michelle (12 במרץ 2020). "The Inter Miami home opener is on hold as MLS suspends season due to the coronavirus". Miami Herald. נבדק ב-18 במרץ 2020. {{cite news}}:  (עזרה)
↑  Price, Khobi (8 באפריל 2021). "Inter Miami's stadium gets a naming-rights sponsor for second season". Sun-Sentinel. נבדק ב-8 באפריל 2021. {{cite news}}:  (עזרה)
↑  "Inter Miami rename stadium DRV PNK Stadium, enter AutoNation partnership". MLSSoccer.com. Major League Soccer, L.L.C. ארכיון מ-9 באפריל 2021. נבדק ב-11 באפריל 2021. {{cite web}}:  (עזרה)
↑  Inter Miami pen JPMorgan Chase stadium naming rights deal - SportsPro, SportsPro, ‏21 בפברואר 2024
לארה קרופט גו

לארה קרופט גו (באנגלית: Lara Croft GO) הוא משחק וידאו מסוגת החשיבה (פאזל) מבוסס תורות מסדרת המשחקים טומב ריידר, שפותח על ידי Square Enix מונטריאול (אנ') והופץ על ידי Square Enix ב-27 באוגוסט 2015 למערכות ההפעלה לטלפונים החכמים Windows Phone, אנדרואיד ו-iOS ולמערכת ההפעלה Microsoft Windows, ב-3 בדצמבר 2016 לקונסולות המשחקים פלייסטיישן 4 ו-PlayStation Vita וב-4 בדצמבר 2016 למערכות ההפעלה macOS ולינוקס. השחקן נכנס לנעליה של לארה קרופט בתור חתיכת פאזל במשחק לוח, כאשר על השחקן לנווט את לארה בתוך המבוך תוך כדי הימנעות ממכשולים וכן בתמרון הסביבה. מפתחי המשחק לא כללו אלמנטים מסורתיים שנמצאים במשחקים האחרים בסדרה כמו אירועי משחקיות מבוססת על זמן תגובה (Quick time event) ומרדפים מהירים, על מנת להתאים את המשחק לסגנון מבוסס תורות. המשחק מהווה המשך רוחני למשחק Hitman GO שיצא לאור ב-2014 וגם כן פותח על ידי Square Enix מונטריאול.
המשחק זכה לביקורות חיוביות מרובות, ששיבחו את האסתטיקה, עיצוב הפאזלים והנאמנות לסדרת המשחקים אך ביקרו את אורכו הקצר וכן את רמת הקושי. המשחק זכה בפרס המעצבים של אפל לשנת 2016, בפרס משחק השנה לאייפון וכן למשחק הנייד הטוב ביותר בטקס פרסי המשחקים 2015.
משחקיות

לארה קרופט גו הוא משחק פאזל מבוסס תורות ומהווה ספין אוף לסדרת המשחקים טומב ריידר. המשחק הוא חלק מהמיני-סדרה "גו" (GO), שכוללת את Hitman GO, לארה קרופט גו ו-Deus Ex GO, אשר מתמקדת במשחקי פאזלים מבוססי תורות כאשר לשלושת המשחקים במיני-סדרה יש משחקיות דומה. השלבים במשחק מורכבים מצמתים ונקודות המחוברות בקווים, שמהווים את הדרך בה השחקן יכול לנוע על גבי השלב. השחקן מגלם את דמותה של לארה קרופט. הן השחקן והן הסביבה עצמה נעים בתורות, כאשר האחד נע - השני נשאר במקום. במהלך התור של השחקן, השחקן יכול להניע את לארה צעד אחד בין הצמתים המחוברים. כאשר מגיע התור של "הסביבה", כלל האויבים והמכשולים נעים בו זמנית צעד אחד. בעוד שבמשחק Hitman GO השחקן היה יכול לנוע רק לאורך ולרוחב המישור, בלארה קרופט גו השחקן יכול לנוע גם לגובה באמצעות מדרגות, קצה צוקים וכן באמצעות שטח הניתן לטיפוס שמשולב בעיצוב השלב עצמו. המשחק כולל 5 פרקים ו-40 שלבים בסך הכל ובנוסף 2 פרקי בונוס בשם "מערת האש" (The Cave of Fire), שפותח על ידי Square Enix מונטריאול כעדכון ו-"מראת הרוחות" (The Mirror of Spirits), שפותח על ידי חברת KO_OP לכבוד חגיגות ה-20 שנה לסדרת המשחקים. שני הפרקים הנוספים כוללים 22 שלבים, כך שסך הכל השלבים במשחק הוא 62.
בעוד השחקן מתקדם בשלבים, הפאזלים במשחק ניהיים יותר ויותר קשים. ישנם מספר שלבים רצופים אשר מציגים מכניקות משחק חדשות וכן אויבים חדשים. ישנם שלושה סוגים של אויבים במשחק: נחשים, אשר אינם נעים כלל, לטאות אשר עוקבות אחר השחקן ועכבישים ענקיים שנעים במסלול קווי קבוע. כמו כן, השחקן יכול לקחת חפצים חד-פעמיים הפזורים ברחבי השלבים כמו חניתות אשר יכולות להרוג אויבים ממרחק רב. המכשולים במשחק כוללים סלעים אשר יכולים למחוץ את השחקן, להבים של מסור וכן מלכודות שונות. השחקן יכול ללחוץ על מתגים, אשר יכולים לשנות את סביבת השלב כמו הנמכת קירות וקירוב פלטפורמות. בנוסף לכך, המשחק כולל פתרונות לכל השלבים, אשר ניתן לרכוש בכסף.
פיתוח והוצאה לאור

לארה קרופט גו פותח על ידי Square Enix מונטריאול, סטודיו שהוקם על מנת לפתח משחק AAA מסדרת המשחקים Hitman, אך כשהפרויקט בוטל הסטודיו הסב את עצמו לפיתוח משחקי מובייל לקהל המערבי. כלל צוות החברה עזב פרט למנהל הטכני אנטוני רוטון והבמאי דניאל לוטז ולאחר כחודש בחוסר מעש, לוטז שכנע את רוטון להתחיל לפתח משחק Hitman מבוסס תורות, שלימים יהפוך ל-Hitman GO, שקיבל ביקורות טובות לדעת המפתחים.
לאחר שהצוות הוציא לאור את Hitman GO, אשר פרט למכניקות הבסיס של הסדרה לא כלל דבר נוסף מעבר, צוות הפיתוח ראה בגרסת טומב ריידר כמהלך הבאה. צוות הפיתוח של לארה קרופט גו כלל 10 אנשים, אשר עבדו בתצורה של סטודיו אינדי. המפתחים התאימו את לארה קרופט למסגרת של Hitman GO - הם ביצעו התאמות לאלמנטים כמו פחות ריכוז בהתנקשות באויבים, פחות אסתטיקה של משחק לוח, יותר אנימציות והתרכזות יתרה בסביבה ועיצוב השלבים מאשר האויבים. הצוות השתמש בסגנון הציורי הקלאסי של טומב ריידר, במקום בסגנון של האתחול וכן בהוספת אלמנטים קלאסיים כמו רדיפה על ידי חיה גדולה או סלע ענק. במקום שימוש ברגעי זמן תגובה מהירים (QTE), המפתחים הוסיפו רצפות אשר נסדקות בנגיעה עליהן על מנת לייצר תחושה של דחיפות.
כמו כן הצוות לא כלל מדריך בתחילת המשחק כמקובל במשחקי ווידאו וללא הקדמה, כיוון שלא רצה להפריע לחוויית המשחק. בהשוואה למשחק הקודם, המפתחים רצו שהפאזלים במשחק יכללו פחות אלמנטים ושלא תהיה גלילה כאשר השחקן נע, כך השחקן יוכל לראות את כל השלב על המסך ולהתמקד במקום זאת בפתרון הפאזל. כמו כן המצלמה זזה יחד עם השחקן ולא סטטית כמו במשחק הקודם.
המשחק נבנה על בסיס המנוע הגרפי יוניטי, שאיפשר בדיקת המשחק בפלטפורמות רבות בהיותו מנוע חוצה-פלטפורמות וקליל. כמו כן המשחק בראשונה תוכנן להיות משוחק על מסכים קטנים — שכן Hitman GO בראשונה תוכנן להיות משוחק על טאבלטים. צוות של Square Enix חבר עם Crystal Dynamics, בעלי הזכויות לזיכיון של טומב ריידר על מנת להסדיר את המשחק מבחינה משפטית.
לארה קרופט גו הוכרז ביוני 2015, במהלך מסיבת העיתונאים של Square Enix בכנס E3 2015.
ביקורת

| ציונים> ציונים כללים.אתר | ציונים> ציונים כללים.ציון |
| --- | --- |
Metacritic: 83/100 (iOS)   84/100 (PS4)
ציוני סקירה
אתר: ציון
Electronic Gaming Monthly: 5/10
Game Informer: 8/10
IGN: 8.5/10
TouchArcade: 
USgamer: 
המשחק זכה לביקורות חיוביות, על פי אתר הסקירה Metacritic. המשחק זכה בפרס משחק האייפון הטוב ביותר לשנת 2015 על ”עיצובו היפה והחכם”, בפרס משחק הנייד הטוב ביותר בטקס פרסי המשחקים 2015 ובפרס המעצבים של אפל לשנת 2016. המבקרים שיבחו את האתסטיקה של המשחק, עיצוב הפאזלים וכן את נאמנות המשחק לסדרה, אך ביקרו לשלילה את אורכו הקצר של המשחק ואת רמת הקושי שהתנדנדה בין "קל מדי" ל-"קשה מדי" לסירוגין.
המבקר צ'לואי ראד מהאתר IGN כתב כי תצוגת המשחק היא קולנועית ודומה לדיורמה, כאשר ניתן דגש על הפרטים הקטנים. המבקר אנדרו ריינר מהמגזין Game Informer ציין כי העיצוב הוויזואלי של המשחק הוא בין הטובים ביותר בין כלל המשחקים הניידים, החל מסביבה תוססת ועד הנזליות של האנימציות. בעוד ראד ציין כי הוא מרגיש שהמשחק מרגיש כי הפאזלים לא מתאגרים במיוחד, ריינר ציין כי השלבים האחרונים במשחק הם קשים בצורה לא פרופורציונלית ביחס לשלבים הקודמים.
ריי קרסילו מהמגזין Electronic Gaming Monthly ביקר את העובדה כי המשחק נטש את הסגנון הנוקשה של משחקי לוח ש-Hitman GO התאפיין בו ותיאר את הסגנון הוויזואלי של המשחק בתור ”חיקוי ... זול”. הוא ציין כי אמנם הפאזלים "הגונים", אך המשחק עצמו לא מאתגר במיוחד ולא שווה להמלצה פרט למעריצי הסדרה והזיכיון. המבקר מאט פקהאם מהמגזין Wired כתב כי הוא היה מבולבל בעיקר מהאוספים של המשחק, אשר לדעתו היו קשים מדי לראייה ורובם מוסתרים היטב. המבקר ג'אז ריגנאל מהמגזין USgamer ביקר את אורכו הקצר של המשחק, אך גם שיבח לחיוב כאשר כתב כי המשחק מאוזן והוא מהווה את ”משחק ה-iOS המושלם”. רינגאל הוסיף כי ככל הנראה המשחק שאב השראה ממשחק חשיבה אחר בשם Monument Valley (אנ').
הערות שוליים

↑  Entertainment Software Rating Board‏, Lara Croft GO Rating for PlayStation 4, PS Vita, Windows PC (באנגלית)
↑  Pan European Game Information‏, Lara Croft GO Rating (באנגלית)
↑  אליסה מקאלון, Lara Croft Go, באתר GameInformer, ‏‏19 באוגוסט 2015 (באנגלית)
↑  טום פיליפס, Lara Croft Go leaked for PlayStation 4, Vita, באתר Eurogamer, ‏‏3 בדצמבר 2016 (באנגלית)
↑  מארק בראון, Lara Croft GO - One of the best puzzle games this year, באתר PocketGamer, ‏‏27 באוגוסט 2015 (באנגלית)
1 2 3 4 5 6  זאק פורניס, Review: Lara Croft GO, באתר Destructoid, ‏‏27 באוגוסט 2015 (באנגלית)
1 2 3  אלכסה ריי קוריאה, Lara Croft Go Iterates on Hitman Go for a True Tomb Raider Adventure, באתר GameSpot, ‏‏18 ביוני 2015 (באנגלית)
↑  קירק הינר, E3 2015: Lara Croft Go is exactly what Tomb Raider should be, באתר Technology Tell, ‏‏17 ביוני 2015; אוחזר ב-19 ביוני 2015 (באנגלית)
1 2 3  סטפן קלקנר, Lara Croft Go developer on turning an action blockbuster into a turn-based mobile game, באתר VentureBeat, ‏‏2 בספטמבר 2015 (באנגלית)
1 2 3 4  אלסיה ג'אדג', An athletic aesthetic: The making of Lara Croft GO, באתר Pocket Gamer, ‏‏15 בספטמבר 2015 (באנגלית)
1 2 3  MCV Staff‏, The Develop Post-Mortem: Lara Croft GO, באתר MCV, ‏‏24 בנובמבר 2015 (באנגלית)
↑  טמור חוסיין, Lara Croft Go Announced at E3 2015, באתר GameSpot, ‏‏16 ביוני 2015 (באנגלית)
1 2  Lara Croft GO for iPhone/iPad Reviews, באתר Metacritic (באנגלית)
1 2  Lara Croft GO for PlayStation 4 Reviews, באתר Metacritic (באנגלית)
1 2 3 4 5  ריי קרסילו, Lara Croft GO review, באתר Electronic Gaming Monthly, ‏‏27 באוגוסט 2015; אוחזר ב-30 באוגוסט 2015 (באנגלית)
1 2 3 4 5  אנדרו ריינר, Lara Croft Go, באתר GameInformer, ‏‏28 באוגוסט 2015 (באנגלית)
1 2 3 4 5 6 7  צ'לואי ראד, Lara Croft Go Review, באתר IGN, ‏‏28 באוגוסט 2015 (באנגלית)
↑  קארטר דוטסון, ‘Lara Croft Go’ Review – Spear Beats Gun, באתר TouchArcade, ‏‏3 בספטמבר 2015 (באנגלית)
1 2 3 4 5 6  ג'אז ריגנל, Lara Croft GO iOS Review: Pretty, Brilliant Puzzling, באתר USgamer, ‏‏29 בפברואר 2016 (באנגלית)
1 2  ג'פרסון גרהאם, Game of the year - Lara Croft GO, באתר USA Today, ‏‏9 בדצמבר 2015 (באנגלית)
1 2  קונור שרידן, Here are all the winners of The Game Awards 2015, באתר GamesRadar, ‏‏4 בדצמבר 2015 (באנגלית)
1 2  מישל סטאר, Apple Design Awards go to Lara Croft Go and an anatomy app, באתר CNET, ‏‏13 ביוני 2016 (באנגלית)
1 2  מאט פקהאם, Lara Croft Go Is So Good, But So Short, באתר Wired, ‏‏28 באוגוסט 2015 (באנגלית)
↑  וינס אינגניטו, Mobile Game of the Year, באתר IGN, ‏‏8 בינואר 2016 (באנגלית)
↑  כריס פריארה, The 2016 DICE Award Winners, באתר GameSpot, ‏‏19 בפברואר 2016 (באנגלית)
↑  The Pocket Gamer Awards 2016, באתר Pocket Gamer, ‏אוחזר ב-3 ביולי 2018 (באנגלית)
צילום מסך מהמשחק.
GeoGuessr

| --- | --- |

 סוג:  משחק רשת 
 תקופת הפעילות:  9 במאי 2013 – הווה (11 שנים)
 מייסדים:  אנטון וולן דניאל אנטל ארלנד רנבינג
 www.geoguessr.com
 
GeoGuessr (הלחם בסיסים של המילים Geography ו-Guesser) הוא משחק דפדפן המבוסס על תצוגת הרחוב של גוגל. מטרתו של השחקן במשחק היא לזהות את מיקומו, זאת לאחר שהוגרל למיקום כלשהו ברחבי העולם.
רכב של גוגל תצוגת רחוב בעיר העתיקה בירושלים. המשחק משתמש בתמונות שצולמו על ידי גוגל.
תהליך הפיתוח

גוגל תצוגת רחוב הוא שירות של חברת גוגל, המוטמע בין היתר בגוגל מפות, המאפשר לצפות בתמונות פנורמיות שצולמו ממקומות רבים במדינות שונות בעולם. יוצר המשחק השוודי, אנטון וולן (Anton Wallén), אהב את השירות ובייחוד את התחושה שהתוכנה העניקה לו, תחושה שבאמצעות המסך הוא מבקר במקומות רחוקים על פני הגלובוס. לאחר שיח עם ידידיו דניאל אנטל (Daniel Antell) וארלנד רנבינג (Erland Ranvinge), החליטו השלושה לנסות לפתח משחק שישתמש ב-API שמייצא השירות. השלושה מעידים כי פיתוח המשחק היה ארוך וקשה ממה שציפו, ובמהלך חודשי העבודה נעזרו במהנדסים המועסקים בחברת גוגל.
המשחק יצא לאור ב-9 במאי 2013. בתחילה לא נדרש תשלום על מנת לשחק בו, אך בהמשך החלו לגבות כסף במסגרת מינוי למשחק, אך עדיין ניתן לשחק באופן חינמי באופן מוגבל.
מהלך המשחק

המשחק מציב את השחקן בסדרה של חמישה מיקומים ברחבי העולם. בכל מיקום, השחקן רשאי לנוע מהמיקום ההתחלתי בו הוצב, כמו גם לסובב את זווית ההתבוננות של המצלמה. בצדו של מסך המשחק מופיעה מפת העולם, אותה יכול השחקן להביא לרזולוציה גבוהה. מטרתו של השחקן היא לסמן בדיוק מרבי על המפה את המיקום ההתחלתי בו הוצב. עבור כל מיקום, השחקן יקבל ניקוד בטווח שבין 0 לבין 5,000 בהתאם לדיוק הניחוש.
תצוגת הרחוב איננה מספקת מידע מעבר לתמונות של המיקום בו השחקן נמצא, לכן עליו להתמקד בזיהוי פרטי מידע שעשויים להסגיר את מיקומו. פרטי מידע שכאלו עשויים להיות כיוון התנועה בכביש, האלפבית של שפת המקום, נוף, מזג האוויר, אופי הצמחייה, אדריכלות המבנים, שילוט המפנה לערים שונות, הימצאות דגלי המדינה בחצרות בתים וכיוצא בזה. על כן, ידע בתחומים שונים מועיל בזיהוי של המיקום. יש לזכור שזיהוי של המדינה בלבד לא יוביל לתוצאה גבוהה ויש להמשיך ולדייק לאזור ספציפי במדינה, עיר ואף רחוב.
משום שהמשחק משתמש בשירותי תצוגת הרחוב של גוגל, המיקומים מוגבלים בעיקרם לכבישים ושבילים אחרים שצולמו על ידי מצלמות מטעם החברה. הכיסוי אמנם רחב וכולל מדינות ואזורים רבים, אך איננו מלא - כך השחקן ישהה רק בסבירות נמוכה בשטחים נרחבים באסיה ובאפריקה, באגן האמזונס אשר בדרום אמריקה, בערבות אוסטרליה ובצפון הרחוק של קנדה ושל רוסיה. על מנת ליצור גיוון ועניין במשחק, אלגוריתם הגרלת המיקומים במפת העולם הרשמית איננו אקראי לחלוטין.
המשחק מאפשר לשחק במפות מותאמות שאינן מפות של כלל העולם, לדוגמה מפה של אזור מסוים, מדינה מסוימת או אתרים בנושא מסוים (לדוגמה - "מקומות מפורסמים"). כמו-כן, קיימים מספר מודים רשמיים במשחק בהם השחקן מתחרה אל מול שחקנים אחרים, לדוגמה בנוסח באטל רויאל. בנוסף, ניתן לקבוע הגדרות אחדות למשחק על מנת להגביר את רמת האתגר בו, כך לדוגמה ניתן להגביל כל סיבוב בזמן או לאסור תנועה מן המיקום ההתחלתי. חלק מאפשרויות מתקדמות אלו מוגבלות לשחקנים בעלי מינוי בלבד.
השפעה

המשחק זכה לביקורות חיוביות על ידי מספר כלי תקשורת, כאשר הסוקרים ציינו את פשטות המשחק ואת אופיו הממכר. המשחק זכה לשבחים ככלי חינוכי בבתי ספר ללימוד גאוגרפיה - הכלי מאפשר ללמד את הילדים לנווט בעולם ומעודד אותם להבין לבדם היכן הם נמצאים.
קיימת קהילת שחקנים בינלאומית המתמחים במשחק זה המפרסמים את סרטוניהם ביוטיוב וב-Twitch.tv. אחד הבולטים שבהם, לדוגמה, הוא טרבור ריינבולט. כמו גם ישנו פורום פעיל בנושא באתר Reddit.
הערות שוליים

1 2 3  Geoguessr: ¿Dónde diablos estoy?, Vanguardia (בספרדית)
1 2 3  Where in the world am I? The addictive mapping game that is GeoGuessr, The Independent, ‏2013-06-02 (באנגלית)
↑  Will Oremus, A National Geographic Cartographer Explains How to Win That Google Maps Guessing Game, Slate Magazine, ‏2013-05-15 (באנגלית)
↑  Betsy Isaacson, Get Dropped Virtually Anywhere In The World And Try To Guess Where You Are, HuffPost, ‏2013-05-10 (באנגלית)
↑  Joshua Keating, GeoGuessr: Where in the (Googleable) world are you?, Foreign Policy (באנגלית)
↑  GeoGusser
אישה מצלמת תמונות לגוגל תצוגת רחוב תוך הליכה רגלית בעיר ניו יורק, זאת בעזרת מכשיר ה-Trekker. המשחק עשוי לספק גם מיקומים שאינם נגישים לכלי רכב.
בית אורן

| --- | --- |
בית אורן בספטמבר 2009 - מבט מכוון בקעת אלון
מדינה: ישראל ישראל
מחוז: חיפה
מועצה אזורית: חוף הכרמל
גובה ממוצע: ‎365 מטר
תאריך ייסוד: 1939
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 594 תושבים
    - שינוי בגודל האוכלוסייה: ‎6.1% בשנה
 מפת מיקום  מפה דינמית   (למפת הגליל המערבי מוגדלת) בית אורן(למפת הגליל המערבי רגילה) בית אורן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית אורן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית אורן32°43′52″N 35°00′22″E﻿ / ﻿32.7311590956266°N 35.0060142688368°E﻿ / 32.7311590956266; 35.0060142688368  heמפת היישובים של מועצה אזורית חוף הכרמל (in English: Hof HaCarmel Regional Council) באדום - בית אורן בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

קיבוץ בית אורן
בית אורן הוא קיבוץ מתחדש במרכז רכס הכרמל, בתחום המועצה האזורית חוף הכרמל, על כביש 721.
שמו סמלי ובהוראה שאולה, בעקבות הכתוב בישעיהו: "לִכְרָת לוֹ אֲרָזִים וַיִּקַּח תִּרְזָה וְאַלּוֹן וַיְאַמֶּץ לוֹ בַּעֲצֵי יָעַר נָטַע אֹרֶן וְגֶשֶׁם יְגַדֵּל"(ישעיהו מד יד), לציון יערות האורן, הגדלים בסביבתו.
נכון ל-2010, מתגוררים ביישוב כ-400 תושבים, מהם 220 חברים ו-180 תושבים.